CELEX: 62021TN0314
Language: da
Date: 2021-06-04 00:00:00
Title: Sag T-314/21: Sag anlagt den 4. juni 2021 — TA mod Parlamentet

19.7.2021   
            
            
               DA
            
            
               Den Europæiske Unions Tidende
            
            
               C 289/50
            
         
      Sag anlagt den 4. juni 2021 — TA mod Parlamentet
      (Sag T-314/21)
      (2021/C 289/67)
      Processprog: fransk
      
         Parter
      
      
         Sagsøger: TA (ved advokat M. Casado García Hirschfeld)
      
         Sagsøgt: Europa-Parlamentet
      
         Sagsøgerens påstande
      
      
                  —
               
               
                  Sagen antages til realitetsbehandling.
               
            
                  —
               
               
                  Sagsøgerens bedømmelsesrapport for bedømmelsesåret 2019 annulleres, og om nødvendigt annulleres afgørelse af 29. marts 2021 truffet af M. Welle som svar på klagen som omhandlet i vedtægtens artikel 90, stk. 2.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om tilsidesættelse af artikel 43 i vedtægten for tjenestemænd i Den Europæiske Union (herefter »vedtægten«) og artikel 5, stk. 2, og artikel 6, stk. 11, i interne bestemmelser for anvendelse af de almindelige gennemførelsesbestemmelser til vedtægtens artikel 43 samt om tilsidesættelse af artikel 15, stk. 2, og artikel 87, stk. 1, i ansættelsesvilkårene for de øvrige ansatte i Den Europæiske Union. Sagsøgeren gør bl.a. gældende, at bedømmerne tilsidesatte de nævnte bestemmelser ved ikke at tage hensyn til, at der ikke var fastsat mål for 2019.
               
            
                  2.
               
               
                  Andet anbringende om en urigtig gengivelse af de faktiske omstændigheder, der førte til anlæggelsen af et åbenbart urigtigt skøn.